નિર્માતા દિગ્દર્શક આર્થર હોપકિન્સને હક્કો આપવાની જરાય ઉતાવળ ન હતી. જયારે એને લાગ્યું કે આખા અમેરિકામાં આની ભજવણી થઇ ગઈ છે ત્યારે એણે એના હક્કો વેંચ્યા. ફોક્સ ફિલ્મ કોર્પોરેશનના વિલિયમ ફોક્સ આના હક્કો ખરીદ્યા અને 23 નવેમ્બર 1926ના રોજ આ મૂંગી ફિલ્મ એ જ નામે પ્રદર્શિત કરી, એક નાનકડો ઇતિહાસ રચાયો 21મી જાન્યુઆરી 1927ના રોજ. ન્યુ યોર્ક શહેરના સેમ હેરિસ થિયેટરમાં આ ફિલ્મની સાથેસાથે રાકેલ મિલરનામાની એક ગાયિકાના ગીતોવાળી એક લઘુ ફિલ્મ પણ રજૂ થઇ. ફોક્સ મુવિટોન સાઉન્ડ સિસ્ટમ પર બનેલી આ પહેલી ટોકી હતી. સાઉન્ડ સિન્ક્રોનાઇઝેશન એટલું સારું ના હતું પણ સાઉન્ડ હતો. જાન્યુઆરી 1927માં જ ફોક્સ એ આ ફિલ્મનું પુન પ્રદર્શન કર્યું સાઉન્ડ ઈફેક્ટસ અને સંગીત સાથે. આ શક્ય બન્યું કારણ કે થિયોડોર કેસ નામનો શોધક ફોક્સ સાથે જોડાયો અને એણે એના સહાયક સ્પોનેબલ સાથે મોવિટોન સિસ્ટમ વિક્સાવી જે સાઉન્ડ ઓફ ફિલ્મની પહેલી કામયાબ સિસ્ટમ તરીકે ઉભરી. વિશ્વની પહેલી સંપૂર્ણ ટોકી ફીચર ફિલ્મ જાઝ સિંગર વરસના પાછળના ભાગમાં રજુ થવાની હતી.